title: ایران فوتبالی حذفی کاپ فینال ۱۳۹۹
text: ایران فوتبالی حذفی کاپ فینال ۱۳۹۹ تیراختور و ایستیقلال تیملرینین آراسیندا تشکیل ادیلن حذفی جامینین ۳۳-جی دورونون فینال اویونودور. بو اویون مشهد شهرینین ایمام رضا ایستادیوموندا قورولدو.  تیراختور ۳-۲ ایله ایستیقلالدان بو اویونو اوودو و جامی قازاندی.
  
  تیملر
  
  فینالا یول تاپماق
  
  تیراختور
  
  تیراختور ایرانین سوپر لیگینین بیر تیمی، ۱/۳۲-جی مرحله‌نین باشلانیشیندا همدان شهرینین پاس تیمی کی ایرانین ایکینجی لیگینین فوتبال کلوبو سایلیر، حاج بابایی ایستادیوموندا ۲-۱ اشکان دژآگه و محمدرضا آزادی نین قولاریله بو اویونو قازاندی. سونراکی مرحله‌ده اورمیه‌نین نود تیمی قاباقیندا هئچ-هئچه ائتدی و ۱۲ دقیق علاوه‌وقت‌دن سونرا بیر-بیره برابر اولدولار و پنالتی‌دا ۷-۶ قازاندی. دورده بیر فینال مرحله‌سینده ائولرینده مس کیرمان قاباقینا چیخدی و محمدرضا خانزاده، اشکان دژآگه، محمدرضا آزادی و سعید مهری نین قولاریله ۴-۱ قازاندیلار. سهند ایستادیومونداکی یاریم فینالدا تیراختور، ایرانین سوپر لیگیندکی نفت مسجدسلیمان ایله اوینادی. تراختور سعید مهری نین قولو ایله ۱-۰ حسابلی غلبه‌دن سونرا فینالا یول تاپدی.
  
  ایستیقلال
  
  ایران سوپر لیگینده اولان ایستیقلال، ۱/۳۲-جی مرحله‌ده آزادیگان لیگینده اوینایان گل ریحان البورز فوتبال کولوبو تیمیله باشلادی و سجاد آقایی و فرشید اسماعیلی نین قولاریله کرج شهرینین اینقلاب ایستادیوموندا و علاوه وقتده ۳-۱ بو اویونو قازاندی. سونراکی مرحله‌ده آزادیگان لیگینین دیگر تیمی فجر سپاسی شیراز ایله آزادی ایستادیوموندا قارشیلاشدی و وریا غفوری، سجاد آقایی و داریوش شجاعیان ین قولاریله علاوه وقت دن سونرا ۳-۰ قازاندیلار. دورده بیر فینال مرحله‌سینده و اوز ائوینده سیپاهان ایله قارشیلاندی و وریا غفوری و علی کریمی نین قولاری ایله ۲-۰ قازاندیلار. آزادی ایستادیومونداکی یاریم فینالدا، ایستیقلال ۹۳-جی تهران داربیسیندا پرسپولیس ایله اوینادی. ایستیقلال، ۱۲۰ دقیقه ده ۲-۲ برابر قالدیقدان سونرا پئنالتیدا یاری فینال اویونون قازاندی.
  
  اویونون معلوماتی 
  
  {| style="width:100%; font-size:90%"
  |
  کومک داور:
   سعید علی‌نژادیان
   سعید قاسمی 
  علاوه داور:
   سیدوحید کاظمی
   امیر عربباغی
  دوردونجی داور:
   مرتضی منصوریان
  
  قایناقلار
  
  Hazfi Cup Final
  Tractor S.C. matches